
Republika Hrvatska
Općinski prekršajni sud u Zagrebu
Zagreb, Avenija Dubrovnik 8

Poslovni broj: Pp-6065/2026
U   I M E   R E P U B L I K E    H R V A T S K E   
P R E S U D A

	Općinski prekršajni sud u Zagrebu, po sucu Ljiljani Lovrek Grojzdek uz sudjelovanje Ane Matić kao zapisničarke, u prekršajnom predmetu protiv okrivljenika Andrije Berišić, zbog prekršaja iz čl. 299. st.7. Zakona o sigurnosti prometa na cestama (NN 67/08, 48/10, 74/11, 80/13, 92/14, 64/15, 108/17, 70/19, 42/20, 85/22, 114/22, 133/23), povodom prigovora okrivljenika na obavezni prekršajni nalog Gradskog ureda za obnovu, izgradnju, prostorno uređenje, graditeljstvo i komunalne poslove, u žurnom postupku, dana 02. lipnja 2026.
presudio   je 

	Temeljem čl. 182. st.1. toč. 3. Prekršajnog zakona (NN 107/07, 39/13, 157/13, 110/15, 70/17, 118/18, 114/22) okrivljenik Andrija Berišić, OIB: 60938119009, sin Petra i Snježane djev. Kukić, rođen 22.05.1994. u Zagrebu, državljanin RH, SSS, tehničar za telekomunikacije, zaposlen, neoženjen, bez djece, loše imovinsko stanje, sa prebivalištem u Zagrebu, Saborska ulica 12, prekršajno nekažnjavan za istovrsni prekršaj,
oslobađa se od optužbe 

	 da kao vlasnik vozila registarskog broja ZG-2611-PI (HR) u ostavljenom roku od petnaest (15) dana odnosno od dana 04.12.2023. do dana 19.12.2023., nije dostavio-la Gradskom uredu za obnovu, izgradnju, prostorno uređenje, graditeljstvo i komunalne poslove, vjerodostojne podatke o osobí koja je u vrijeme počinjenja prekršaja dana 22.05.2023. u 18:02 sati upravljala vozilom registarske oznake ZG-2611-PI (HR), na lokaciji Bukovačka cesta 25, Zagreb,
	te da bi time počinio prekršaj iz članka 229. st.3 kažnjivo po članku 229. st.7. Zakona o sigurnosti prometa na cestama.
	Temeljem čl. 140. st. 2. Prekršajnog zakona troškovi prekršajnog postupka padaju na teret proračunskih sredstava.
Obrazloženje

1. Gradski ured za obnovu, izgradnju, prostorno uređenje, graditeljstvo i komunalne poslove  klasa: 340-07/23-03/23693, ur.broj 251-10-73/29-25 izdao je dana 18.06.2025. obavezni prekršajni nalog, zbog djela prekršaja činjenično i pravno opisanog u izreci ove presude, a na koji nalog je okrivljenik pravodobno podnio prigovor, pa je isti stavljen izvan pravne snage i nastavljeno je sa vođenjem prekršajnog postupka.
2. Okrivljenik je na ročištu kod ovog suda iskazao kako nije točno da je zaprimio dostavnicu povratnicu Gradskog ureda već je istu potpisala njegova baka jer je on često na službenom putu te nije imao saznanja da mora dostaviti navedene podatke. Moli da ga se oslobodi od optužbe. 
3. U dokaznom postupku izvršen je uvid u u dostavnicu povratnicu HP-a broj RG438103884HR od 11.12.2023. iz koje je vidljivo da je pošiljka uručena primatelju, ali istu nije moguće fizički pronaći. 
4. [bookmark: _GoBack]Sud u tijeku postupka nije mogao nedvojbeno utvrditi da je upravo okrivljenik primio pismeno u kojem tužitelj od njega traži obavijest o identitetu vozača koji je dana 22.05.2023. upravljao njegovim vozilom. Obzirom da dostavnica povratnica fizički ne prileži spisu to nije bilo moguće izvršiti uvid u potpis okrivljenika na istoj. Stoga sud obranu okrivljenika u kojoj navodi da isto nije primio ne može isključiti kao moguću.
5. Naime, bitan uvjet koji mora biti ispunjen da bi se ostvarila bitna obilježja prekršaja za koji se okrivljenik tereti je da je primio pismeno kojim se od njega traži da dostavi podatke o identitetu osobe koja je kritične zgode upravljala njegovim vozilom, a u konkretnom slučaju postoji sumnja da je isti pismeno osobno primio, jer dostavnicu nije moguće fizički pronaći po očitovanju HP službe.
6. Slijedom iznijetog, donesena je odluka kao u izreci ove presude. 
7. Odlučeno je da troškovi prekršajnog postupka padaju na teret proračunskih sredstava Suda.

Zagreb, 02. lipnja 2026. 

Zapisničarka								Sutkinja
Ana Matić		                                         		Ljiljana Lovrek Grojzdek


Ova presuda je pravomoćna.
Protiv ove presude nije dopuštena žalba.
Dostavna naredba:
1. Okrivljenik Andrija Berišić, iz Zagreba, Saborska ulica 12,
2. tužitelj Gradski ured za obnovu, izgradnju, prostorno uređenje, graditeljstvo i komunalne poslove, Zagreb, Jagićeva 31
3. pismohrana-ovdje

